Regiunea, inclusiv centrul de cercetare a urșilor panda, a fost devastată în 12 mai 2008 de un cutremur, chiar dacă inițial s-a raportat că urșii panda captivi sunt în siguranță. Imediat după cutremur, oficialitățiile au fost incapabile să contacteze rezervația. Ministrul de Externe al Republicii Populare Chineze a spus că un grup de 31 de britanici care vizitau rezervația în zona afectată de cutremur și urșii panda din rezervație s-au întors vii și nevătămați în capitala provinciei. Numărul de urși panda din rezervațiile vecine de panda a rămas inițial necunoscut. Cinci angajați ai rezervației au fost omorâți de cutremur. Șase urși panda au evadat după ce țarcurile lor s-au stricat. În 20 mai, doi urși panda de la rezervație au fost găsiți răniți. Căutările altor doi urși panda au continuat. În 28 mai 2008, doar un urs panda de nouă ani pe nume Mao Mao mai lipsea, care era mamă a cinci pui de la centrul de reproducere. A fost descoperită luni, 9 iunie, zdrobită de un perete din țarcul său. Îngrijitorii de panda și alți lucrători au plasat rămășițele ei într-o ladă mică de lemn și au îngropat-o în afara centrului de reproducere.